গুলবার্গ সোসাইটিতে গণহত্যার কথা তুলে ধরে তিনি বলেন, ‘সেদিন সকাল ৭ টা থেকে সব শুরু হয়েছিল। আমি সেখানেই ছিলাম। আমি নিজের চোখে সবকিছু দেখেছি। আমার চোখের সামনেই কত মানুষকে নির্মমভাবে জ্বালিয়ে দেয়া হয়েছিল। আমার স্বামী আহসান জাফরিকেও পুড়িয়ে হত্যা করা হয়েছিল। এসব ঘটনায় দোষীদের কি এত কম সাজা পাওয়া উচিত? এটা ভুল বিচার। বেশিরভাগ লোককে ছেড়ে দেয়া হয়েছে। সবাইকে যাবজ্জীবন সাজা দেয়া উচিত ছিল।’